CELEX: 62010CA0040
Language: ro
Date: 2010-11-24 00:00:00
Title: Cauza C-40/10: Hotărârea Curții (Camera a treia) din 24 noiembrie 2010 — Comisia Europeană/Consiliul Uniunii Europene [Acțiune în anulare — Regulamentul (UE, Euratom) nr. 1296/2009 — Ajustare anuală a remunerațiilor și a pensiilor funcționarilor și ale celorlalți agenți ai Uniunii Europene — Metodă de ajustare — Articolul 65 din Statutul funcționarilor — Articolul 1 și articolele 3-7 din anexa XI la statut — Clauză de exceptare — Articolul 10 din anexa XI la statut — Putere de apreciere a Consiliului — Ajustare diferită de cea propusă de Comisie — Clauză de reexaminare care permite ajustarea intermediară a remunerațiilor]

29.1.2011   
            
            
               RO
            
            
               Jurnalul Oficial al Uniunii Europene
            
            
               C 30/10
            
         Hotărârea Curții (Camera a treia) din 24 noiembrie 2010 — Comisia Europeană/Consiliul Uniunii Europene
   (Cauza C-40/10) (1)
   
   (Acțiune în anulare - Regulamentul (UE, Euratom) nr. 1296/2009 - Ajustare anuală a remunerațiilor și a pensiilor funcționarilor și ale celorlalți agenți ai Uniunii Europene - Metodă de ajustare - Articolul 65 din Statutul funcționarilor - Articolul 1 și articolele 3-7 din anexa XI la statut - Clauză de exceptare - Articolul 10 din anexa XI la statut - Putere de apreciere a Consiliului - Ajustare diferită de cea propusă de Comisie - Clauză de reexaminare care permite ajustarea intermediară a remunerațiilor)
   2011/C 30/15
   Limba de procedură: franceza
   
      Părțile
   
   
      Reclamantă: Comisia Europeană (reprezentanți: J. Currall, G. Berscheid și J.-P. Keppenne, agenți)
   
      Pârât: Consiliul Uniunii Europene (reprezentanți: M. Bauer și D. Waelbroeck, agenți)
   
      Intervenient în susținerea reclamantei: Parlamentul European (reprezentanți: S. Seyr și M. A. Neergaard, agenți)
   
      Intervenienți în susținerea pârâtului: Regatul Danemarcei (reprezentant: B. Weis Fogh, agent), Republica Federală Germania (reprezentanți: J. Möller și B. Klein, agenți), Republica Elenă (reprezentanți: A. Samoni-Rantou și S. Chala, agenți), Republica Lituania (reprezentanți: D. Kriaučiūnas și R. Krasuckaitė, agenți), Republica Austria (reprezentant: E. Riedl, agent), Republica Polonă (reprezentant: M. Szpunar, agent), Regatul Unit al Marii Britanii și Irlandei de Nord (reprezentanți: S. Behzadi-Spencer și M. L. Seeboruth, agenți)
   
      Obiectul
   
   Acțiune în anulare — Regulamentului (UE, Euratom) nr. 1296/2009 al Consiliului din 23 decembrie 2009 de ajustare, începând cu 1 iulie 2009, a remunerațiilor și pensiilor funcționarilor și ale celorlalți agenți ai Uniunii Europene, precum și a coeficienților corectori aferenți (JO L 348, p. 10) — Nerespectarea metodei de ajustare anuală a salariilor și pensiilor pentru o perioadă de referință — Încălcarea articolului 65 din Statutul funcționarilor precum și a articolelor 1 și 3-7 din anexa XI la statut — Putere de apreciere a Consiliului — Protecția încrederii legitime și principiul „patere legem quam ipse fecisti” — Clauză de reexaminare care permite ajustarea intermediară a remunerațiilor
   
      Dispozitivul
   
   
               1.
            
            
               Anulează articolul 2 și articolele 4-18 din Regulamentul (UE, Euratom) nr. 1296/2009 al Consiliului din 23 decembrie 2009 de ajustare, începând cu 1 iulie 2009, a remunerațiilor și pensiilor funcționarilor și ale celorlalți agenți ai Uniunii Europene, precum și a coeficienților corectori aferenți.
            
         
               2.
            
            
               Menține efectele articolului 2 și ale articolelor 4-17 din Regulamentul nr. 1296/2009 până la intrarea în vigoare a unui nou regulament care urmează a fi adoptat de Consiliul Uniunii Europene pentru a asigura executarea prezentei hotărâri.
            
         
               3.
            
            
               Obligă Consiliul Uniunii Europene la plata cheltuielilor de judecată.
            
         
               4.
            
            
               Regatul Danemarcei, Republica Federală Germania, Republica Elenă, Republica Lituania, Republica Austria, Republica Polonă, Regatul Unit al Marii Britanii și Irlandei de Nord, precum și Parlamentul European suportă propriile cheltuieli de judecată.
            
         
      (1)  JO C 51, 27.2.2010.